\*P/2608440\*

****

**REPUBLIKA HRVATSKA**

**MINISTARSTVO TURIZMA**

**Uprava za sustav turističkih zajednica i upravljanje turističkom destinacijom**

Prisavlje 14, 10 000 Zagreb

objavljuje

**J A V N I P O Z I V**

 za podnošenje zahtjeva za dodjelu bespovratnih sredstava temeljem Programa poticanja slobodnog pristupa Internetu u turističkim destinacijama „**HOTSPOT CROATIA“**

u 2014. godini

**1.**  Predmet Javnog poziva je dodjela bespovratnih sredstava Ministarstva turizma za sufinanciranje:

1. uspostave novih pristupnih točaka odnosno točaka bežičnog besplatnog interneta na turistički frekventnim otvorenim površinama koje nude javne turističke sadržaje, a u radijusu do 500 metara obuhvaćaju veći broj objekata ugostiteljske i dr. turističke ponude (npr. hotele i dr. smještajne objekte, restorane i barove, muzeje, galerije, povijesne lokalitete, javne plaže itd.) – Mjera A,
2. nadogradnje postojećih pristupnih točaka uspostavljenih u sklopu Programa poticanja slobodnog pristupa Internetu u turističkim destinacijama u 2013. godini, putem povećanja kvalitete signala na postojećim lokacijama  i/ili povećanjem brzine pristupa Internetu. – Mjera B,
3. izrade i postavljanja wi-fi interpretacija u prostoru kojima se obilježavaju pojedine pristupne točke (uspostavljene tijekom 2013. i 2014. godine u sklopu Programa poticanja slobodnog pristupa Internetu u turističkim destinacijama) – Mjera C.

**2.**  Sredstva su namijenjena jedinicama lokalne i područne (regionalne) samouprave.

**3.** Javni poziv otvoren je s danom objave na službenim stranicama Ministarstva turizma [www.mint.hr](http://www.mint.hr), a traje zaključno do 22. travnja 2014. godine.

**4.** Prijave dostaviti na adresu:

**MINISTARSTVO TURIZMA RH**

**„Prijava na javni poziv – HOTSPOT CROATIA – ne otvaraj“**

**Prisavlje 14**

**10 000 ZAGREB**

\*Na omotnici također navesti puni naziv i adresu podnositelja zahtjeva.

**5.** Cjeloviti tekst Programa, obrazac Zahtjeva – HS/14,Izjava o PDVu, Tehničke preporuke i Tehnička dokumentacija za znak i wi-fi interpretaciju u prostoru su sastavni dio ovog Javnog poziva i nalaze se na službenim stranicama Ministarstva turizma [www.mint.hr](http://www.mint.hr).

KLASA: 334-08/14-03/1

URBROJ: 529-05-14-4

Zagreb, 13. ožujka 2014. godine